Burcê Kênayano ke serra 2015î de qedexeyê tebervejîyayîşî yê Sûrî de amebi girewtene, 5 serran ra dima seba zîyaretî ame akerdene. Burc dima ke Berê Mêrdînî ra noqtaya kontrolî ya polîsan wedarîyaye ame akerdene û şarî eleqeyo pîl mojna burcî.
Doman û kokimî zî tede bi seyan kesî Burcê Kênayan zîyaret kerd û tay fotografkêşan zî 5 serra ra dima dîmenê Burcê Kênayan, Bexçeyanê Hewselî û awanşîyayîşê tîje girewtî.
Burcê Kênayan sey qerargehê polî û leşkeran ameyêne xebitnayene. Burcê tarîxîyî de tuwaleto seyyar zî amebi viraştene la nêrazîbîyayîşan ra dima tuwalet amebi wedaritene.
